To ***Star Wars: Η Δύναμη Ξυπνάει*** (γνωστό και ως ***Star Wars: Επεισόδιο 7 - Η Δύναμη Ξυπνάει***) (αγγλικά: ***Star Wars: The Force Awakens***) είναι αμερικανική ταινία διαστημικής όπερας του 2015, σκηνοθετημένη από τον Τζέι Τζέι Έιμπραμς. Είναι η έβδομη ταινία της σειράς *Star Wars* κι έχει ως πρωταγωνιστές τους Χάρισον Φορντ, Κάρι Φίσερ, Μαρκ Χάμιλ, Άνταμ Ντράιβερ, Ντέιζι Ρίντλεϊ, Τζον Μπογιέγκα, Όσκαρ Άιζακ, Λουπίτα Νιόνγκο, Άντι Σέρκις, Ντόμναλ Γκλίσον, Άντονι Ντάνιελς, Πίτερ Μέιχιου και Μαξ φον Σίντοφ. Η ταινίατοποθετείται χρονικά περίπου 30 χρόνια μετά τα γεγονότα της ταινίας *Η Επιστροφή των Τζεντάι* (1983), όπου η Επαναστατική Συμμαχία και η Γαλαξιακή Αυτοκρατορία έγιναν η Αντίσταση και το Πρώτο Τάγμα αντίστοιχα και ακολουθεί τις περιπέτειες του Φιν, της Ρέι Πάλπατιν, του Kάιλο Ρεν και του Πο Ντάμερον, μαζί με τους πρωταγωνιστές που επιστρέφουν από τις παλαιότερες ταινίες *Star Wars*.

Πλοκή
-----

Περίπου τριάντα χρόνια μετά την καταστροφή του δεύτερου Άστρου του Θανάτου, ο Λουκ Σκαϊγουώκερ, ο τελευταίος Τζεντάι, έχει εξαφανιστεί. Το Πρώτο Τάγμα, ο διάδοχος της πρώην Γαλαξιακής Αυτοκρατορίας, και η Αντίσταση, ένας στρατιωτικός οργανισμός που έχει την υποστήριξη της Δημοκρατίας και διοικείται από την δίδυμη αδελφή του Λουκ, την Στρατηγό Λέια Οργκάνα, χτενίζουν όλο τον Γαλαξία για να τον βρουν.

Σ' ένα χωριό στον πλανήτη Τζακού, ο πιλότος της Αντίστασης Πο Ντάμερον βρίσκει τον Λορ Σαν Τέκα για να πάρει έναν χάρτη με μέρος των συντεταγμένων για την τοποθεσία όπου βρίσκεται ο Λουκ. Στρατιώτες stormtrooper του Πρώτου Τάγματος, υπό τις διαταγές του μυστηριώδους Κάιλο Ρεν εισβάλουν στο χωριό, το καταστρέφουν, σκοτώνουν τους άμαχους και αιχμαλωτίζουν τον Πο. Το ανδροειδές του Πο όμως, ο BB-8, διαφεύγει με τον χάρτη κρυμμένο στην μνήμη του, και περιπλανιέται ώσπου τον σώζει από αιχμαλωσία μια ρακοσυλλέκτρια, η Ρέι.

Ενώ ο Ρεν χρησιμοποιεί τη Δύναμη στο μυαλό του Πο για να μάθει πού είναι ο BB-8, ο stormtrooper FN-2187, σοκαρισμένος από την σφαγή του χωριού, αποφασίζει να λιποτακτήσει και ελευθερώνει τον Πο για να πιλοτάρει ένα σκάφος διαφυγής. Κλέβουν ένα μαχητικό σκάφος TIE, το οποίο έπειτα από καταδίωξη συντρίβεται στον Τζακού και ο stormtrooper, που ο Ντάμερον ονοματίζει "Φιν", φαίνεται να είναι ο μόνος επιζών. Ο Φιν βρίσκει την Ρέι με τον BB-8 και τους λέει ψέματα πως είναι μέλος της Αντίστασης. Το Πρώτο Τάγμα τους εντοπίζει σε ένα χωριό και εξαπολύει αεροπορική επίθεση, αναγκάζοντας την Ρέι, τον Φιν και τον BB-8 να κλέψουν ένα σαράβαλο, που δεν είναι άλλο από το Μιλένιουμ Φάλκον και να διαφύγουν από τον πλανήτη. Το Μιλένιουμ Φάλκον στη συνέχεια κάνει μια εντυπωσιακή καταδίωξη με αντίπαλους στρατιώτες του Πρώτου Τάγματος. 

Το Φάλκον παθαίνει βλάβη και μένει μετέωρο στο διάστημα. Όσο η Ρέι κάνει επισκευές, τους βρίσκουν ο Χαν Σόλο και ο Τσουμπάκα, οι οποίοι είχαν βάλει πομπό στο παλιό τους σκάφος για να το ξαναβρούν. Ο Χαν τους εξηγεί πως ο Λουκ προσπάθησε να ξαναφτιάξει το Τάγμα των Τζεντάι μετά τη Μάχη του Έντορ, αλλά ένας μαθητής του στράφηκε στη Σκοτεινή πλευρά της Δύναμης και έγινε ο Κάιλο Ρεν, καταστρέφοντας όλα όσα έχτισε ο Λουκ. Ο Λουκ εξαφανίστηκε, ψάχνοντας τον χαμένο πρώτο Ναό των Τζεντάι. Στην Βάση Starkiller, έναν πλανήτη ο οποίος μετατράπηκε σε υπερόπλο ικανό να καταστρέψει ολόκληρα ηλιακά συστήματα, ο Ρεν ακούει από τον Ανώτατο Ηγέτη Σνόουκ πως για να καταβάλει το κάλεσμα της φωτεινής πλευράς της Δύναμης, πρέπει να σκοτώσει τον πατέρα του, τον Χαν Σόλο. Το πλήρωμα του Φάλκον φτάνει στον πλανήτη Τακοντάνα και βρίσκει την Μαζ Κανάτα, η οποία μπορεί να βοηθήσει τον BB-8 να φτάσει στην Αντίσταση. Όμως ο Φιν, που ο μόνος σκοπός του ήταν να ξεφύγει από το Πρώτo Τάγμα, αποφασίζει να εγκαταλείψει την ομάδα. Η Ρέι, προσπαθώντας να του αλλάξει γνώμη, νιώθει κάτι να την καλεί. Βρίσκει σε μια αποθήκη ένα σεντούκι με το φωτόσπαθο του Άνακιν Σκαϊγουώκερ. Μόλις το πιάνει, βλέπει ένα μυστηριώδες όραμα και φεύγει τρομαγμένη, απορρίπτοντας την πρόθεση της Μαζ να της δώσει το φωτόσπαθο.

Το Πρώτo Τάγμα, έχοντας πληροφορηθεί την παρουσία του BB-8, επιτίθεται στον Τακοντάνα. Βλέποντας την επίθεση, ο Φιν επιστρέφει και παίρνει το φωτόσπαθο από την Μαζ. Εν τω μεταξύ, η Βάση Starkiller καταστρέφει το ηλιακό σύστημα του Χόσνιαν, το οποίο πρόσκειται στην Δημοκρατία, μαζί με τον κυριότερό της πλανήτη, τον Χόσνιαν Πράιμ. Ο Χαν, ο Τσουμπάκα και ο Φιν αιχμαλωτίζονται αρχικά, όμως απελευθερώνονται με την βοήθεια ενός σμήνους από Αντιστασιακά Μαχητικά X-Wing υπό τον Πο, ο οποίος επέζησε από την συντριβή στον Τζακού. Όμως, η Ρέι καταδιώκεται και τελικά αιχμαλωτίζεται από τον Ρεν, ο οποίος την μεταφέρει στην Βάση Starkiller. Ο Ρεν προσπαθεί να μπει στο μυαλό της Ρέι για να βρει τον χάρτη, μα εκείνη του αντιστέκεται και καταφέρνει να μπει στο δικό του μυαλό. Τότε η Ρέι λέει στον Κάιλο Ρεν ότι ποτέ δεν θα γίνει τόσο δυνατός όσο ο Ντάρθ Βέιντερ. Αφού ο Ρεν φύγει σαστισμένος, η Ρέι δραπετεύει δοκιμάζοντας το κόλπο μυαλού των Τζεντάι στον φρουρό ώστε να την αφήσει ελεύθερη. Ο Χαν επανενώνεται με την Λέια, όταν μαζί με τον Τσουμπάκα και τον Φιν μεταφέρονται στην βάση της Αντίστασης στον πλανήτη Ντ'Καρ. Ο BB-8 βρίσκει το ανδροειδές R2-D2, το οποίο από την ημέρα που εξαφανίστηκε ο Λουκ είναι σε ακίνητη κατάσταση.

Η Βάση Starkiller ετοιμάζεται να καταστρέψει τον Ντ'Καρ και η Αντίσταση, με βοήθεια του Φιν ο οποίος γνωρίζει την βάση, καταστρώνει ένα σχέδιο διείσδυσης στην επιφάνεια της βάσης και εξουδετέρωσης της ενεργειακής ασπίδας, ώστε τα μαχητικά να μπορέσουν να επιτεθούν στο αδύναμο σημείο του υπερόπλου. Χρησιμοποιώντας το Φάλκον, ο Χαν, ο Τσουμπάκα και ο Φιν μπαίνουν στη βάση, χαμηλώνουν τις ασπίδες και ξαναβρίσκουν την Ρέι. Όμως το σμήνος των X-Wing δεν μπορεί να διαπεράσει το όπλο, έτσι ο Χαν και ο Τσουμπάκα τοποθετούν εκρηκτικά για να καταστρέψουν την ασπίδα. Εκεί, ο Χαν βρίσκει τον γιο του, Ρεν, τον αποκαλεί με το κανονικό του όνομα, Μπεν, και προσπαθεί να τον πείσει να εγκαταλείψει την σκοτεινή πλευρά. Ο Ρεν όμως, αν και συγκρούονται τα αισθήματά του, σκοτώνει τον πατέρα του. Ο Τσουμπάκα, οργισμένος, πυροβολεί και τραυματίζει τον Ρεν και πυροδοτεί τα εκρηκτικά. Τα X-Wing χτυπούν το όπλο, ξεκινώντας μια αλυσιδωτή αντίδραση που αρχίζει να καταστρέφει την Βάση Starkiller.

Ο Ρεν, αν και τραυματισμένος, κυνηγά τον Φιν και την Ρέι στην επιφάνεια. Ρίχνει την Ρέι αναίσθητη πετάγοντάς την με την Δύναμη. Ο Φιν βγάζει το φωτόσπαθο του Άνακιν Σκαϊγουώκερ για να τον αντιμετωπίσει, αλλά τραυματίζεται σοβαρά. Ενώ ο Ρεν τραβά το φωτόσπαθο με την Δύναμη, αυτό καταλήγει στα χέρια της Ρέι και αρχίζει μια μονομαχία μεταξύ τους. Η Ρέι αρχικά χάνει, μα όταν ο Ρεν την στριμώχνει και προσφέρεται να την διδάξει αν έρθει με το μέρος του, η Ρέι συγκεντρώνεται στην Δύναμη και τελικά νικά τον αποδυναμωμένο Ρεν. Καταφέρνει να μπει στο Φάλκον μαζί με τον Φιν και τον Τσουμπάκα, ξεφεύγοντας από τον πλανήτη, προτού τα πάντα εκραγούν. Στο μεταξύ ο Σνόουκ διατάζει τον Στρατηγό Χαξ να εκκενώσει την βάση και να του φέρει τον καταβεβλημένο Ρεν, πριν την έκρηξη. Στον Ντ'Καρ, η Αντίσταση γιορτάζει τη νίκη της, ενώ η Λέια, ο Τσουμπάκα και η Ρέι θρηνούν τον θάνατο του Χαν. Εκείνη την στιγμή, ο R2-D2 ξυπνά και αποκαλύπτει το κομμάτι του χάρτη που συμπληρώνει αυτό που έχει ο ΒΒ-8. Αφήνοντας τον ακόμη αναίσθητο Φιν στο ιατρείο της βάσης, η Ρει παίρνει το Φάλκον μαζί με τον R2-D2 και τον Τσουμπάκα. Η Ρέι, ακολουθώντας τον χάρτη φτάνει σε ένα νησί στον ωκεανό ενός μακρινού πλανήτη, όπου βρίσκει ερημίτη τον Λουκ και του προσφέρει πίσω το φωτόσπαθο του πατέρα του.

Ηθοποιοί και Χαρακτήρες
-----------------------

* Χάρισον Φορντ ως ο Χαν Σόλο
* Κάρι Φίσερ ως η Λέια Οργκάνα
* Μαρκ Χάμιλ ως ο Λουκ Σκαϊγουώκερ
* Άνταμ Ντράιβερ ως ο Μπεν Σόλο/Κάιλο Ρεν
* Ντέιζι Ρίντλεϊ ως η Ρέι
* Τζον Μπογιέγκα ως ο Φιν
* Όσκαρ Άιζακ, ως ο Πο Ντάμερον
* Λουπίτα Νιόνγκo ως η Μαζ Κανάτα
* Άντι Σέρκις ως ο Σνόουκ
* Ντόμναλ Γκλίσον ως ο Στρατηγός Χαξ
* Γκουέντολιν Κρίστι ως η Κάπταιν Φάσμα
* Άντονι Ντάνιελς ως ο C-3PO
* Κέννι Μπέικερ ως ο R2-D2
* Πίτερ Μέιχιου ως ο Τσουμπάκα
* Μαξ φον Σίντοφ ως ο Λορ Σαν Τέκα
* Σάιμον Πεγκ ως ο Άνκαρ Πλατ

Βραβεία και Υποψηφιότητες
-------------------------

| Οργάνωση | Κατηγορία | Υποψήφιος | Αποτέλεσμα |
| --- | --- | --- | --- |
| Όσκαρ | Καλύτερη Μουσική | Τζον Γουίλιαμς | Υποψηφιότητα |
| Καλύτερο Μοντάζ | Μαριάν Μπράντον και Μαίρη Τζο Μάρκεϊ | Υποψηφιότητα |
| Καλύτερη Μίξη Ήχου | Άντι Νέλσον, Τομ Τζόνσον, Κρίστοφερ Σκαραμπόσιο και Στιούαρτ Γουίλσον | Υποψηφιότητα |
| Καλύτερο Μοντάζ Ήχου | Μάθιου Γουντ και Ντείβιντ Άκορντ | Υποψηφιότητα |
| Καλύτερα Οπτικά Εφέ | Ρότζερ Γκαίετ, Πάτρικ Τουμπάχ, Νιλ Σκάνλαν και Κρις Κόλμπουρτ | Υποψηφιότητα |
| Βραβεία BAFTA | Καλύτερη Μουσική | Τζον Γουίλιαμς | Υποψηφιότητα |
| Καλύτερος Σχεδιασμός Παραγωγής | Ρικ Κάρτερ, Ντάρεν Γκίλφορντ και Λι Σάνταλς | Υποψηφιότητα |
| Καλύτερος Ήχος | Μάθιου Γουντ, Ντείβιντ Άκορντ, Άντι Νέλσον, Κρίστοφερ Σκαραμπόσιο και Στιούαρτ Γουίλσον | Υποψηφιότητα |
| Καλύτερα Οπτικά εφέ | Ρότζερ Γκαίετ, Πάτρικ Τουμπάχ, Νιλ Σκάνλαν και Κρις Κόλμπουρτ | Νίκη |
| Critics' Choice | Καλύτερη Ταινία |  | Υποψηφιότητα |

Αναφορές
--------

1. 1 2 3 4 5 6 7 8 9 10 11 12 13 14 15 16 17 18  www.bbfc.co.uk/releases/star-wars-force-awakens-2015. Ανακτήθηκε στις 27  Δεκεμβρίου 2015.
2. ↑  Dave Smith: «Disney A to Z: The Official Encyclopedia» (Αγγλικά) 1996.
3. 1 2 3 4 5 6  «film-dienst». (Γερμανικά) *Filmdienst*. Ανακτήθηκε στις 8  Φεβρουαρίου 2016.
4. 1 2  www.siamzone.com/movie/m/7962. Ανακτήθηκε στις 28  Δεκεμβρίου 2015.
5. ↑  www.cinemarx.ro/filme/Star-Wars-Episode-VII-The-Force-Awakens-Star-Wars-Trezirea-fortei-2516017.html. Ανακτήθηκε στις 28  Δεκεμβρίου 2015.
6. ↑  www.siamzone.com/movie/m/7962. Ανακτήθηκε στις 7  Απριλίου 2016.
7. 1 2 3 4 5 6 7 8 9 10 11 12 13  www.imdb.com/title/tt2488496/. Ανακτήθηκε στις 27  Δεκεμβρίου 2015.
8. 1 2 3 4 5 6 7 8 9 10 11 12 13 14  www.siamzone.com/movie/m/7962. Ανακτήθηκε στις 27  Δεκεμβρίου 2015.
9. 1 2 3 4  www.fandango.com/starwars:theforceawakens\_169229/castandcrew. Ανακτήθηκε στις 27  Δεκεμβρίου 2015.
10. 1 2 3 4 5 6 7 8 9 10 11 12 13 14 15 16  www.imdb.com/title/tt2488496/fullcredits. Ανακτήθηκε στις 27  Δεκεμβρίου 2015.
11. ↑  www.imdb.com/title/tt0903624/fullcredits. Ανακτήθηκε στις 27  Δεκεμβρίου 2015.
12. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37  (Αγγλικά) *Internet Movie Database*. www.imdb.com/title/tt2488496/fullcredits. Ανακτήθηκε στις 25  Ιανουαρίου 2016.
13. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30  (Αγγλικά) *Internet Movie Database*. www.imdb.com/title/tt2488496/fullcredits. Ανακτήθηκε στις 5  Φεβρουαρίου 2016.
14. 1 2 3 4 5 6 7 8 9 10 11 12 13  (Τσεχικά) *Česko-Slovenská filmová databáze*. 2001.
15. ↑  www.mafab.hu/movies/star-wars-vii-resz-93867.html. Ανακτήθηκε στις 27  Δεκεμβρίου 2015.
16. ↑  www.theguardian.com/film/2015/dec/18/daniel-craig-stormtrooper-cameo-in-star-wars-the-force-awakens-revealed.
17. 1 2 3  www.ew.com/article/2015/12/20/jj-abrams-reveals-obi-wan-and-yoda-are-star-wars-force-awakens.
18. 1 2  www.imdb.com/title/tt2488496/. Ανακτήθηκε στις 28  Δεκεμβρίου 2015.
19. ↑  nmhh.hu/dokumentum/169802/premierfilmek\_forgalmi\_adatai\_2015.xlsx.
20. 1 2  «'Star Wars: Episode VII' Set to Roll Cameras May 2014». StarWars.com. 18 Μαρτίου 2014. Αρχειοθετήθηκε από το πρωτότυπο στις 18 Μαρτίου 2014. Ανακτήθηκε στις 23 Μαΐου 2014.
21. ↑  Chitwood, Adam (April 16, 2015). «New Star Wars: The Force Awakens Images Reveal the Lead Cast». Collider.com.. Ανακτήθηκε στις December 1, 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Star Wars: Η Δύναμη Ξυπνάει** |

* StarWars.com - Επίσημη ιστοσελίδα
* Ο Πόλεμος των Άστρων: Επεισόδιο 7 - Η Δύναμη Ξυπνάει στο IMDb
* Η Δύναμη Ξυπνάει στο cine.gr
* Wookieepedia
* Star Wars: Η Δύναμη Ξυπνάει στη Star Wars Empire

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
*Star Wars* |
| --- |
|  |
| Ταινίες | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| The Skywalker Saga | 

|  |  |
| --- | --- |
| Αρχική τριλογία | 
* *Μια Νέα Ελπίδα*
* *Η Αυτοκρατορία Αντεπιτίθεται*
* *Η Επιστροφή των Τζεντάι*
 |
|  |
| Πρίκουελ τριλογία  | 
* *Η Αόρατη Απειλή*
* *Η Επίθεση των Κλώνων*
* *Η Εκδίκηση των Σιθ*
 |
|  |
| Σίκουελ τριλογία | 
* *Η Δύναμη Ξυπνάει*
* *Οι Τελευταίoι Τζεντάι*
* *Skywalker - Η Άνοδος*
 |

 |
|  |
| Κινουμένων σχεδίων | 
* *Ο Πόλεμος των Κλώνων*
 |
|  |
| Ανθολογίας | 
* *Rogue One*
* *Solo*
 |
|  |
| Τηλεόραση | 
* *Holiday Special*
* *The Ewok Adventure*
* *Ewoks: The Battle for Endor*
 |

 |
|  |
| Τηλεοπτικές σειρές | 

|  |  |
| --- | --- |
| Κιν. σχεδίων | 
* *Ανδροειδή*
* *Τα Διαστημικά Αρκουδάκια*
* *Πόλεμος των Κλώνων*
* *Ο Πόλεμος των Κλώνων*
* *Detours* (ακυκλοφόρητο)
* *Οι Επαναστάτες*
* *Η Δύναμη του Πεπρωμένου*
* *Η Αντίσταση*
* *The Bad Batch*
* *Visions*
* *Ιστορίες*
* *Οι Περιπέτειες των Νεαρών Jedi*
 |
|  |
| Ζωντανής δράσης | 
* *The Mandalorian* (κύκλοι: 1ος • 2ος • 3ος)
* *The Book of Boba Fett*
* *Obi-Wan Kenobi*
* *Andor*
* *Ahsoka*
* *Skeleton Crew*
* *The Acolyte*
 |

 |
|  |
| Χαρακτήρες | 
* Χαν Σόλο
* Γιόντα
* Τσουμπάκα
* Νταρθ Βέιντερ
* Λουκ Σκαϊγουώκερ
* Πάλπατιν
* Ρέι
* Όμπι-Ουάν Κενόμπι
* Κλώνος στρατιώτης
 |
|  |
| Μουσική και ήχος | 

|  |  |
| --- | --- |
| Ηχητικά έργα | 
* *The Story of Star Wars*
* Ηχητικά μυθιστορήματα
* Ραδιοφωνική δραματοποίηση των ταινιών
 |
|  |
| Συνθέσεις | 
* "Main Title"
* "The Imperial March"
* "Ewok Celebration"
* "Duel of the Fates"
* "Star Wars Theme/Cantina Band"
 |
|  |
| Μουσική επένδυση | 
* *Star Wars*
* *The Empire Strikes Back*
* *Return of the Jedi*
* *Ewoks*
* *The Phantom Menace*
* *Attack of the Clones*
* *Revenge of the Sith*
* *The Clone Wars*
* *The Force Awakens*
* *Rogue One*
* *The Last Jedi*
* *Solo*
* *The Rise of Skywalker*
 |

 |
|  |
| Άλλα | 
* Γαλαξιακή Αυτοκρατορία
* Δύναμη
* Επαναστατική Συμμαχία
* Τζεντάι
* Φωτόσπαθο
* Υπεράσπιση Τσουμπάκα
* Βιντεοπαιχνίδια
 |
|  |
| 
* Κατηγορία Κατηγορία
* Portal icon Πύλη Κινηματογράφος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 87146824615707630670
* LCCN: no2015119524
* GND: 1105702448
* SUDOC: 195505212
* BNF: cb17049192w (data)
* NKC: unn2016902474
* BNE: XX5637975

 |

 |